Γεώργιος Ρουμάνης

Ο Γεώργιος Ρουμάνης (1904  -  22 Μαΐου 1960), του Ιωάννη, ήταν Έλληνας δικηγόρος, πολιτικός και λογοτέχνης από τους Μολάους της Λακωνίας. 

Βιογραφικά στοιχεία
Γεννήθηκε στους Μολάους το 1904 και μετά την ολοκλήρωση του Γυμνασίου στη Σπάρτη, έκανε νομικές σπουδές στο Πανεπιστήμιο των Αθηνών και στο Πανεπιστήμιο του Μίσιγκαν στις ΗΠΑ.Βιογραφικά στοιχεία στον δικτυακό τόπο του Δήμου Μονεμβασιάς. Στη συνέχεια άσκησε το δικηγορικό λειτούργημα.

Εξελέγη βουλευτής Λακωνίας για πρώτη φορά με τον Ελληνικό Συναγερμό το 1951 και μετά βουλευτής Επιδαύρου Λιμηράς στις εκλογές του 1952. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 92, αρ. 1020).
Εν συνεχεία εντάχθηκε στην ΕΡΕ, με την οποία εξελέγη βουλευτής Λακωνίας το 1956.

Παράλληλα με την πολιτική του δραστηριότητα, ασχολήθηκε και με τη λογοτεχνία.Επικαιρότητες: Γιώργος Ρουμάνης, Νέα Εστία , τχ. 755 Ήταν αντιπρόεδρος της Εταιρίας Ελλήνων Λογοτεχνών όταν ήταν πρόεδρος ο Στρατής Μυριβήλης.

Πέθανε ενώ βρισκόταν σε αποστολή στην Κύπρο (ήταν υπέρμαχος της ένωσής της με την Ελλάδα) στις 22 Μαΐου 1960.Γεώργιος Ιω. Ρουμάνης : ο δικηγόρος, ο βουλευτής, ο λογοτέχνης (1904-22 Μαΐου 1960) : εγκόλπιον μνήμης και ευγνωμοσύνης.Μολάοι : Δημόσια Ρουμάνειος Βιβλιοθήκη Μολάων , 2005.
Ήταν παντρεμένος με την εκφωνήτρια της ελληνικής ραδιοφωνίας, Ιωάννα Τσεκλίστα, με την οποία απέκτησε 1 γιο.

Το όνομά του φέρει η Δημόσια Βιβλιοθήκη των Μολάων.

 Επιλεγμένα έργα 
"Ταξίδια στο Φως" (1932) (βραβείο Καλοκαιρίνειου Διαγωνισμού)
"Λουλούδι της Μονοβασιάς" (δράμα) (1939)
"Δικηγορία και Ποίηση" (1954)
"Ο Ίσκιος του Κάστρου" (1955)
"Αριστοτέλης Βαλαωρίτης, ο ποιητής και πολιτικός" (1959)

Αναφορές

Κατηγορία:Βουλευτές Λακωνίας
Κατηγορία:Βουλευτές Επιδαύρου Λιμηράς
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ